ডিজিটালের চোখ রাঙানিতে প্রায় লুপ্ত প্রজাতির খাতায় নাম তুলে ফেলেছে হাতে আঁকা পোস্টার। সিনেমা হল তো বটেই নাটকপাড়াতেও ওই পোস্টার দূরবীন দিয়ে খুঁজে বের করতে হয়। তবে মুছে ফেলা যায়নি একেবারে। সেই ঘরানার পোস্টার এখনও যারা বাঁচিয়ে রেখেছেন তাঁদের মধ্যে একতার নাম প্রথম দিকেই আসবে। একতা ভট্টাচার্য। এখনও পর্যন্ত নাটক, সিনেমা মিলিয়ে একশো চল্লিশটির ওপর পোস্টার প্রাণ পেয়েছে তাঁর রং-তুলি-ভাবনাতে।